[{"text_idx": "#000000", "text": "Cyngor a Chymorth i Arweinwyr"}, {"text_idx": "#000002", "text": "Bod yn bresennol yn y gymuned"}, {"text_idx": "#000003", "text": "Mae sawl ffordd greadigol o estyn allan i\u2019ch cymuned er mwyn ymuno a gwaith Duw yno a rhannu Iesu gyda\u2019ch cymdogion, mewn gair a gweithred."}, {"text_idx": "#000004", "text": "Mae rhai o\u2019r rhain yn fodelau cyfarwydd y mae eglwysi wedi bod yn eu rhedeg ers degawdau, fel bore coffi neu grwp mam-a\u2019i-phlentyn."}, {"text_idx": "#000005", "text": "Ond dros y blynyddoedd diweddar ymddangosodd ffyrdd newydd, creadigol i ymateb i\u2019r gymdeithas o\u2019n hamgylch:"}, {"text_idx": "#000006", "text": "Pantri cymunedol, banciau bwyd a \u2018fareshare\u2019"}, {"text_idx": "#000007", "text": "Roedd Iesu\u2019n bwydo pobl; boed hynny\u2019n grwpiau o filoedd neu yn giwed o\u2019i ddisgyblion ei hun, byddai Iesu\u2019n gweinidogaethu i\u2019r sawl oedd o\u2019i gwmpas gan ddefnyddio bwyd. Dyma rai ffyrdd cyfredol y gallwch chi fel eglwys gwrdd ag anghenion ymarferol tra\u2019n adeiladu perthynas gyda phobl:"}, {"text_idx": "#000009", "text": "Yn anffodus, mae\u2019r anghenion yn ein cymdeithas wedi tyfu i\u2019r fath raddau fel bod mannau cynnes wedi dod yn anghenraid i lawer ledled y wlad, gyda mannau cynnes yn ymddangos mewn llyfrgelloedd, canolfannau cymunedol ac hyd yn oed amgueddfeydd. Ond mae cyfran fawr o\u2019r gofodau hyn yn cael eu rhedeg gan eglwysi, ac mae llawer o\u2019n heglwysi Bedyddiedig wedi teimlo\u2019r alwad i weld sut y gallant ddefnyddio eu cyfleusterau i gyfrannu at gyrraedd yr angen mawr yma \u2013 gan gyfuno\u2019r angen am gynhesrwydd sylfaenol gyda bwyd a chwmni\u0308aeth. Os ydych chi\u2019n gwresogi eich adeilad ar gyfer digwyddiadau sy\u2019n agored i bawb yn ystod y gaeaf, pam ddim cofrestru\u2019r gofod fel man cynnes?"}, {"text_idx": "#000010", "text": "Dyma ambell beth i ystyried wrth redeg man cynnes:"}, {"text_idx": "#000011", "text": "Cost a chapasiti Oes gyda chi ddigon o bobl i agor a rhedeg y gofod yn addas, gan sicrhau ei fod ar agor yn wythnosol?\nY gymuned Does dim budd mewn cystadlu gyda grwpiau eraill yn yr ardal \u2013 pam ddim cydlynu a chefnogi eich gilydd?\nCofrestru Gwiriwch beth arall sydd ar gael yn eich ardal a nodwch pan fydd eich un chi\u2019n agor yma : Find a Warm Welcome Space Today (gall fod tudalen debyg gan eich cyngor sir hefyd)\nAriannu Allwch chi ariannu\u2019r biliau ar gyfer y gofod y byddwch yn ei ddefnyddio? Ar hyn o bryd mae rhai grantiau ar gael o gynghorau lleol a\u2019r llywodraeth ar gyfer hyn; mynnwch sgwrs er mwyn darganfod a fyddai eich gofod chi\u2019n ddilys i dderbyn wrthynt.\nBwyd; mae llawer o ofodau cynnes a drefnir gan eglwysi yn cynnwys ffocws ar bryd bwyd: "}, {"text_idx": "#000012", "text": "Mae caffis trwsio yn syniad newydd ac arloesol. Yn fyr, digwyddiadau yw\u2019r rhain sy\u2019n cael eu cynnal yn rheolaidd a lle bydd y gymuned yn medru dod ag eitemau cyffredin o adre sy wedi torri i gael eu trwsio gan wirfoddolwyr. Gallant fod yn bethau sy wedi cael eu difrodi neu eu torri ac fe gant eu trwsio am ddim gan wirfoddolwyr. Enghreifftiau yw dillad, nwyddau trydanol, technoleg ddigidol, gwaith pren, teganau plant, dodrefn a beiciau."}, {"text_idx": "#000013", "text": "Mae\u2019r rhain yn cynnig ffordd greadigol i ddefnyddio sgiliau\u2019r sawl sydd yn eich eglwys tra\u2019n gwasanaethu ac adeiladu perthynas gyda phobl yn eich cymuned. Mae rhagor o wybodaeth ar gael yma: Repair Cafe Wales \u2013 Local Community Repair Cafe\u0301s"}, {"text_idx": "#000014", "text": "Ers 2018, mae Undeb Bedyddwyr Cymru wedi bod yn gweithio gydag ymgyrch \u2018Hope Together\u2019 i gynhyrchu cylchgrawn bychan dwyieithog ar gyfer Dydd Gw\u0302yl Dewi sy\u2019n cyflwyno pobl i\u2019r ffydd Gristnogol. Dilynwch y ddolen isod i ddysgu mwy am waith \u2018Hope Together\u2019 a\u2019r adnoddau sydd ar gael ganddynt: "}, {"text_idx": "#000015", "text": "Y gobaith yw y bydd y cylchgrawn o ddefnydd i\u2019r eglwysi ac yn adnodd i\u2019w rannu yn eich cymuned, naill ai drwy eu postio drwy ddrysau, cyfarch drws-i-ddrws, neu fel ffordd o ddechrau sgwrs am y ffydd Gristnogol gyda ffrindiau neu gydweithwyr. Mae\u2019r cylchgrawn dwyieithog (Cymraeg a Saesneg gefn wrth gefn) yn cynnwys nifer o erthyglau diddorol wedi eu hysgrifennu mewn cyd-destun Cymreig. Hyderwn y caiff y cylchgrawn dderbyniad da gan bobl yn eich ardal."}, {"text_idx": "#000016", "text": "Gellir ei ddefnyddio fel rhan o ymgyrch ehangach neu fel cyfrwng i wahodd eraill i ddod i\u2019ch gwasanaeth neu ddigwyddiad Dydd Gwyl Dewi. Byddem yn falch i rannu\u2019r cylchgrawn arbennig hwn gyda chi a\u2019ch eglwys. Gellir gweld a lawrlwytho copi\u0308au blaenorol yma:"}, {"text_idx": "#000020", "text": "Tanysgrifiwch i dderbyn ein hebyst misol am newyddion, digwyddiadau a mwy:"}]